open-index/open-wikipedia-markdown huggingface dataset:
จอห์น คูช แอดัมส์

thumb|250px|John Couch Adams
**จอห์น คูช แอดัมส์** ( - 5 มิถุนายน พ.ศ. 2356 - 21 มกราคม พ.ศ. 2435) นักคณิตศาสตร์ และนักดาราศาสตร์ชาวอังกฤษ ผู้ทำนายตำแหน่งดาวเนปจูนด้วยการคำนวณทางคณิตศาสตร์เพียงอย่างเดียว

## ชีวิตและงาน
งานสำคัญที่สุดของแอดัมส์ คือการใช้วิธีทางคณิตศาสตร์เพียงอย่างเดียวในการทำนายตำแหน่งของ **[[ดาวเนปจูน]] ** หรือ ดาวเกตุ การคำนวณทำขึ้นเพื่อใช้อธิบายความผิดปกติของวงโคจรของดาวยูเรนัส หรือ ดาวมฤตยู เข้ากับกฎของเคเปลอร์และของนิวตัน ในขณะเดียวกันนั้น โดยไม่รู้กันได้มีนักคณิตศาสตร์ฝรั่งเศสชื่อ อูร์แบง เลอ แวรีเย ใช้วิธีคำนวณอย่างเดียวกันเพื่อช่วยโยฮันน์ กัลเลอ นักดาราศาสตร์ชาวเยอรมันค้นหาดาวเนปจูน ซึ่งถึงปัจจุบัน ก็ยังมีการถกเถียงกันถึงการค้นพบดาวดวงนี้กันอยู่บ้างคนแรกควรเป็นของผู้ใด

จอห์น คูช แอดัมส์ ได้รับการแต่งตั้งเป็นศาสตราจารย์โลวน์ดีน (ชื่อตำแหน่งศาสตราจารย์ที่มีชื่อเสียง) ที่มหาวิทยาลัยเคมบริดจ์เป็นเวลารวม 33 ปี ตั้งแต่ พ.ศ. 2402 จนถึงวันแก่กรรม แอดัมส์ได้รับรางวัลเหรียญทองจากราชสมาคมดาราศาสตร์ในปี พ.ศ. 2409 และในปี พ.ศ. 2427 ได้เข้าร่วมประชุมวิชาการเมอริเดียนนานาชาติในฐานะผู้แทนประเทศอังกฤษ
 
แอดัมส์ได้รับเกียรตินำชื่อไปตั้งชื่อหลุมอุกกาบาตบนดวงจันทร์ ชื่อวงแหวนรอบนอกสุดของดาวเนปจูน และดาวเคราะห์น้อย ที่ชื่อ "1966 แอดัมส์" มหาวิทยาลัยเคมบริดจ์ตั้งรางวัลแอดัมส์ (Adams Prize) อันเก่าแก่และมีเกียรติสำหรับนักดาราศาสตร์ ห้องสมุดส่วนตัวของแอดัมส์อยู่ในความดูแลของมหาวิทยาลัยเคมบริดจ์เช่นกัน

## อ้างอิง

* Harrison, H. M (1994). *Voyager in time and space: the life of John Couch Adams, Cambridge astronomer*. Lewes: Book Guild. ISBN 0-86332-918-7.

## ดูเพิ่ม
* ดาวเนปจูน
* รางวัลแอดัมส์ 

## แหล่งข้อมูลอื่น
* Biography on the St Andrews database
* Awarding of RAS gold medal: MNRAS '''26''' (1866) 157

;คำไว้อาลัย
* AJ '''11''' (1892) 112
* MNRAS '''53''' (1892) 184
* Obs '''15''' (1892) 173

หมวดหมู่:นักดาราศาสตร์ชาวอังกฤษ
หมวดหมู่:นักคณิตศาสตร์ชาวอังกฤษ
Tor

**Tor** อาจหมายถึง
* ในเทพปกรณัมนอร์ส **[[ทอร์]]** เป็นเทพถือค้อนซึ่งเกี่ยวข้องกับสายฟ้า ฟ้าร้อง พายุ ต้นโอ๊ก พละกำลัง การคุ้มครองมนุษยชาติ และตลอดจนการทำให้ศักดิ์สิทธิ์ การรักษาและความอุดมสมบูรณ์
* **[[ทอร์ (เครือข่ายนิรนาม)]]** เป็นเครือข่ายอินเทอร์เน็ตที่ช่วยให้สามารถสื่อสารอย่างนิรนาม
สุรินทร์ เริงอารมณ์

พลเรือเอก **สุรินทร์ เริงอารมณ์** (เกิด 13 เมษายน พ.ศ. 2490) อดีตรองผู้บัญชาการทหารสูงสุด

## ประวัติ

สุรินทร์ เกิดเมื่อวันที่ 13 เมษายน พ.ศ. 2490 ที่กรุงเทพมหานคร สมรสกับนาวาโทหญิง รัตนา เริงอารมณ์ มีบุตรี 3 คน

## การศึกษา
* 	ระดับมัธยมศึกษาจาก โรงเรียนวัดรางบัว กรุงเทพมหานคร พ.ศ. 2506
* 	นักเรียนเตรียมทหาร รุ่นที่ 6 โรงเรียนเตรียมทหาร พ.ศ. 2508
* 	นักเรียนนายเรือ รุ่นที่ 63 วิทยาศาสตร์บัณทิต โรงเรียนนายเรือ พ.ศ. 2513
* 	Master of Sciences in Operations Research at Stanford University USA พ.ศ. 2522
* 	Master of Sciences in Statistics at Stanford University USA พ.ศ. 2522
* 	นายทหารนักเรียนเสนาธิการทหารเรือ รุ่นที่ 42 พ.ศ. 2525
* 	นายทหารนักเรียนวิทยาลัยการทัพเรือ รุ่นที่ 26 พ.ศ. 2537
* 	นักศึกษาวิทยาลัยป้องกันราชอาณาจักร รุ่นที่ 43 พ.ศ. 2543
*       นักศึกษาสถาบันพระปกเกล้า หลักสูตรการเมืองการปกครองในระบอบประชาธิปไตยสำหรับนักบริหารระดับสูง รุ่นที่ 10 พ.ศ. 2549

## ประวัติการทำงาน
* นายทหารปราบเรือดำน้ำ ร.ล.ปิ่นเกล้า ตุลาคม พ.ศ. 2514
* ต้นเรือ ร.ล.สัตหีบ ตุลาคม พ.ศ. 2516
* ต้นเรือ ร.ล.พงัน 
* ประจำกองวิจัยและพัฒนาการรบ ศูนย์วิจัยและพัฒนาการทหาร ฯ ต.ค.22
* ผู้บังคับการ เรือหลวงปราบปรปักษ์ ตุลาคม พ.ศ. 2525
* ผู้บังคับการ เรือหลวงราชฤทธิ์ ตุลาคม พ.ศ. 2526
* ผู้บังคับการเรือหลวงรัตนโกสินทร์ กันยายน พ.ศ. 2529
* ผู้อำนวยการกองยุทธการ กองเรือยุทธการ ตุลาคม พ.ศ. 2533
* เสนาธิการ กองเรือปราบเรือดำน้ำ ตุลาคม พ.ศ. 2534
* เสนาธิการ กองเรือฟริเกตที่ 1 เมษายน พ.ศ. 2535
* ผู้ช่วยเจ้ากรมยุทธการทหารเรือ ตุลาคม พ.ศ. 2536
* ผู้ช่วยทูตฝ่ายทหารเรือ ประจำกรุงปักกิ่ง ตุลาคม พ.ศ. 2537
* ผู้ช่วยเจ้ากรมยุทธการทหาร ตุลาคม พ.ศ. 2540
* เจ้ากรมยุทธการทหารเรือ ตุลาคม พ.ศ. 2542
* เสนาธิการ กองเรือยุทธการ ตุลาคม พ.ศ. 2544
* เจ้ากรมยุทธศึกษาทหารเรือ ตุลาคม พ.ศ. 2545
* เสนาธิการทหารเรือ ตุลาคม พ.ศ. 2548
* รองผู้บัญชาการทหารสูงสุด พ.ศ. 2549
* สมาชิกสภานิติบัญญัติแห่งชาติ พ.ศ. 2549
## เครื่องราชอิสริยาภรณ์

## อ้างอิง

หมวดหมู่:บุคคลจากวิทยาลัยป้องกันราชอาณาจักร
หมวดหมู่:ทหารเรือชาวไทย
หมวดหมู่:สมาชิกสภานิติบัญญัติแห่งชาติ
หมวดหมู่:บุคคลจากโรงเรียนนายเรือ
หมวดหมู่:บุคคลจากวิทยาลัยการทัพเรือ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:พลเรือเอกชาวไทย
อเล็กซานเดอร์ คาร์ตไรต์

thumb|อเล็กซานเดอร์ คาร์ตไรต์ผู้ตั้งสโมสรเบสบอลสมัยใหม่
**อเล็กซานเดอร์ คาร์ตไรต์** (Alexander Joy Cartwright, 17 เมษายน พ.ศ. 2363 – 12 กรกฎาคม พ.ศ. 2435) วิศวกรชาวอเมริกันผู้คิดค้นกีฬาเบสบอล สมาชิกทีมกีฬา "นิวยอร์กนิกเกอร์บ็อกเกอร์" ซึ่งเป็นกีฬาที่ใช้ไม้ตีลูกบอล เดิมเรียก "ทาวน์เกม"

## ชีวิตและงาน
ในปี พ.ศ. 2388 **คาร์ตไรต์**และกรรมการในสโมสรนิวยอร์กนิกเกอร์บ็อกเกอร์ได้ร่างกฎการเล่นขึ้นใหม่ แปลงการเล่นกีฬาในสนามกลางแจ้งนี้ให้ละเอียดอ่อนและให้น่าสนใจสำหรับผู้ใหญ่มากขึ้น ทีมสโมสรนิวยอร์กนิกเกอร์บ็อกเกอร์ได้ทำการแข่งขันโดยใช้กฎใหม่ที่ร่างขึ้นนี้เป็นครั้งแรกเมื่อวันที่ 19 มิถุนายน พ.ศ. 2389 ผลคือทีมสโมสรนิวยอร์กนิกเกอร์บ็อกเกอร์แพ้ 23-1

ในปี พ.ศ. 2392 คาร์ตไรต์ได้ย้ายจากนิวยอร์กไปทำเหมืองทองคำในแคลิฟอร์เนีย หลังการล้มป่วย คาร์ตไรต์ได้อพยพไปอยู่ฮาวายกลายเป็นพลเมืองฮาวายในเวลาต่อมาและประสบความสำเร็จทางธุรกิจ ที่โฮโนลูลูนี้เองที่คาร์ตไรต์ได้ตั้งสโมสรเบสบอลขึ้นเป็นครั้งแรกโดยรวมทีมเบสบอลต่างๆ ที่เขาสร้างขึ้นทั่วฮาวายเข้าร่วมแข่งขัน สโมสรฮาวายของคาร์ตไรต์กลายเป็นแบบอย่างของสโมสรเบสบอลสมัยใหม่ต่างๆ ที่แพร่หลายเป็นกีฬาเป็นที่นิยมกันมากที่สุดชนิดของสหรัฐฯ ในปัจจุบัน

**อเล็กซานเดอร์ คาร์ตไรต์** ได้รับการบรรจุชื่อไว้ใน **"[[หอเกียรติยศ]]เบสบอล"** เมื่อปี พ.ศ. 2481

## ดูเพิ่ม
* ประวัติกีฬาเบสบอล (ภาษาอังกฤษ) http://en.wikipedia.org/wiki/History_of_baseball

## แหล่งข้อมูลอื่น
* Baseball Hall of Fame 
* BaseballLibrary  - biography

หมวดหมู่:วิศวกรชาวอเมริกัน
หมวดหมู่:เบสบอล
หมวดหมู่:บุคคลจากแมนแฮตตัน
เบส

**เบส** สามารถหมายถึง
* **bass** (รูปคำนี้อ่านได้สองแบบคือ เบส และ แบส แต่สำหรับคำที่หมายถึงเสียงระดับต่ำอ่านเป็น เบส)
** **[[เบส (เสียงร้อง)]]** ระดับเสียงต่ำของนักร้องชาย
** **[[ดับเบิลเบส]]** เครื่องดนตรีประเภทเครื่องสาย
** **[[กีตาร์เบส]]** เครื่องดนตรีชนิดหนึ่งลักษณะผสมของ เบสและกีต้าร์
* **base**
** **[[เบส (เคมี)]]** ค่าความเป็นกรดและเบส
** **[[เบส (กีฬา)]]** ฐานหรือตำแหน่งบนสนามกีฬาของเบสบอล หรือ ซอฟต์บอล ที่เป็นจุดยืนของตัวรับ
** **[[โอเพนออฟฟิศดอตอ็อก เบส]]** โปรแกรมจัดการฐานข้อมูลในชุด **[[โอเพนออฟฟิศดอตอ็อก]]**
สะบาโต

**วันสะบาโต** (; ) เป็นวันสำคัญทางศาสนายูดาห์และศาสนาคริสต์ สะบาโต มาจากภาษาฮีบรู "ซับบาธ" แปลว่า "พัก" พระเจ้าทรงสร้างโลก 6 วัน และทรงพักในวันที่ 7 เพื่อให้มนุษย์ได้ปฏิบัติเป็นแบบอย่าง ถือเป็นวันบริสุทธิ์ห้ามทำกิจกรรมใด ๆ ได้ถือว่าวันนี้เป็นวันพักผ่อน เป็นวันหยุดสุดสัปดาห์ ให้ทำกิจกรรมที่ถวายแด่พระเจ้า เช่น การอธิษฐาน การอ่านพระคัมภีร์ และการขอบคุณพระเจ้า

## ในศาสนายูดาห์

วันสะบาโต ในศาสนายูดาห์ คือ เวลาดวงอาทิตย์ตก (18.00 น.) ของวันศุกร์ ถึง เวลาดวงอาทิตย์ตก (17.59 น.) ของวันเสาร์ ตามระบบปฏิทินสุริยคติ หรือ วันเสาร์ ตามระบบปฏิทินฮีบรู

## ในศาสนาคริสต์

วันสะบาโต ในนิกายโรมันคาทอลิกและนิกายโปรเตสแตนต์ (ส่วนใหญ่) ตามระบบปฏิทินสุริยคติ คือวันอาทิตย์ แต่นิกายเซเวนต์เดย์แอดเวนทิสต์ ตามระบบปฏิทินสุริยคติ คือวันเสาร์

ในพระคริสตธรรมคัมภีร์มีข้อพระธรรมหลายข้อที่กล่าวถึงคำบัญชาของพระเจ้าให้ถือรักษาวันสะบาโต และมีคำตำหนิอย่างรุนแรงสำหรับคนที่ไม่ถือรักษาวันสะบาโต และคำสั่งเรื่องการถือรักษาวันสะบาโตก็เป็นพระบัญญัติข้อที่ 4 จากบัญญัติ 10 ประการ ที่พระเจ้าทรงประทานผ่านทางโมเสส ซึ่งข้อพระคัมภีร์เหล่านี้ได้สร้างความรู้สึกไม่สบายใจต่อ คริสเตียนจำนวนมาก เนื่องจากเกรงว่าตนเองกำลังละเมิดพระบัญชาเรื่องวันสะบาโต อีกทั้งคริสตจักรคณะต่าง ๆ ก็มีความเห็นแตกต่างกัน เกี่ยวกับเรื่องวันสะบาโต 
                                    
### วันเสาร์หรือวันอาทิตย์
วันสะบาโตเป็นวันเสาร์หรือเป็นวันอาทิตย์เป็นประเด็นที่มีการถกเถียงกันของคริสเตียนสองกลุ่ม กลุ่มหนึ่งถือว่าวันสะบาโตเป็นวันเสาร์ กลุ่มนี้เรียกว่าคริสตจักรเซเวนต์เดย์แอดเวนทิสต์ กลุ่มนี้ให้ความสำคัญอย่างยิ่งกับการถือรักษาวันสะบาโตในวันเสาร์ จะยึดถือปฏิบัติตามกฎระเบียบเรื่องวันสะบาโตตามที่บันทึกในพระคัมภีร์ภาคพันธสัญญาเดิม นอกจากกฎเรื่องวันสะบาโตแล้วกลุ่มคริสตจักรเซเวนต์เดย์แอดเวนทิสต์ก็ยังรักษากฎอื่น ๆ ในพระคัมภีร์ภาคพันธสัญญาเดิมด้วย เช่นกฎเกี่ยวกับอาหาร คริสตจักรเซเวนต์เดย์แอดเวนทิสต์เป็นกลุ่มคริสเตียนที่มีวิถีปฏิบัติที่ใกล้เคียงกับศาสนายูดาห์มากที่สุด แต่ก็มีกฎบางประการที่คริสตจักรเซเวนต์เดย์แอดเวนทิสต์ไม่ได้ยึดถือปฏิบัติ คือ พิธีปัสคาและพิธีสุหนัต ซึ่งพิธีทั้งสองก็เป็นเรื่องสำคัญในระดับเดียวกันกับวันสะบาโต และพระเจ้าก็ทรงบัญชาอย่างหนักแน่นชัดเจนให้ปฏิบัติตามอย่างเคร่งครัดเช่นเดียวกับวันสะบาโต 

คริสเตียนอีกกลุ่มหนึ่งเชื่อว่าวันสะบาโตคือวันอาทิตย์ กลุ่มคริสเตียนที่ถือว่าวันสะบาโตเป็นวันอาทิตย์ คือ โรมันคาทอลิกและโปรเตสแตนต์ส่วนใหญ่ กลุ่มนี้เชื่อว่าเดิมทีวันสะบาโตเป็นวันเสาร์แต่ต่อมาได้ถูกเปลี่ยนมาเป็นวันอาทิตย์ โดยได้ให้เหตุผลในการเปลี่ยนแปลงไว้สองประการคือ หนึ่งเมื่อจักรพรรดิคอนสตันไทน์มหาราชได้เปลี่ยนจักรวรรดิโรมันมาเป็นคริสเตียนในช่วงศตวรรษที่ 4 ก็ได้ร่วมกับคริสตจักรประกาศให้เปลี่ยนแปลงวันสะบาโตจากวันเสาร์มาเป็นวันอาทิตย์ เหตุผลประการที่สองคือคริสตจักรในยุคอัครทูตก็ได้นมัสการในวันอาทิตย์ โดยให้เหตุผลว่าสาเหตุที่คริสตจักรนมัสการวันอาทิตย์ก็เพื่อเป็นการรำลึกถึงการคืนพระชนม์ของพระเยซูในวันอาทิตย์ แต่นี้ก็ไม่ได้มีเหตุผลเพียงพอที่จะอ้างว่าวันสะบาโตได้เปลี่ยนจากวันเสาร์มาเป็นวันอาทิตย์ เพราะพบว่าทุกวันเสาร์อัครทูตก็ยังไปที่ธรรมศาลา อีกทั้งคริสตจักรยุคอัครทูตในเวลาเริ่มต้นมีการนมัสการทุกวัน

## อ้างอิง

หมวดหมู่:วันสำคัญทางศาสนาคริสต์
กระทรวงอุตสาหกรรม (ประเทศไทย)

**กระทรวงอุตสาหกรรม** () เป็นหน่วยงานราชการส่วนกลางประเภทกระทรวงของไทย มีอำนาจหน้าที่เกี่ยวกับการส่งเสริมและพัฒนาอุตสาหกรรม การพัฒนาผู้ประกอบการ และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงอุตสาหกรรม หรือส่วนราชการที่สังกัดกระทรวงอุตสาหกรรม

## ประวัติ
กระทรวงอุตสาหกรรม เริ่มจากการก่อตั้ง **กองอุตสาหกรรม** ในกรมพาณิชย์ กระทรวงเศรษฐการ เมื่อ พ.ศ. 2479 ก่อนจะยกฐานะขึ้นเป็น **กองอิสระรัฐพาณิชย์** ใน พ.ศ. 2480 ถัดมาเมื่อ พ.ศ. 2484 ได้มีการปรับปรุงส่วนราชการกองเศรษฐการใหม่ โดยเปลี่ยนชื่อเป็น **กระทรวงเศรษฐกิจ** และจัดตั้ง **กรมอุตสาหกรรม** สังกัดกระทรวงเศรษฐกิจ

เมื่อวันที่ 5 พฤษภาคม พ.ศ. 2488 ประกาศใช้พระราชบัญญัติปรับปรุงกระทรวงทบวงกรมจัดตั้ง "กระทรวงการอุตสาหกรรม" โดยมีส่วนราชการในสังกัด คือ
* สำนักงานเลขานุการรัฐมนตรี
* สำนักงานปลัดกระทรวง
* กรมโรงงานอุตสาหกรรม (ตั้งใหม่)
* กรมโลหกิจ (โอนมาจากกระทรวงมหาดไทย)
* กรมวิทยาศาสตร์ (โอนมาจากกระทรวงการเศรษฐกิจ)
* กรมส่งเสริมอุตสาหกรรม (กรมอุตสาหกรรม กระทรวงการเศรษฐกิจเดิม)

กระทรวงการอุตสาหกรรม เปลี่ยนชื่อเป็น **กระทรวงอุตสาหกรรม** ใน พ.ศ. 2495

### ตราสัญลักษณ์

ตราสัญลักษณ์ของกระทรวงอุตสาหกรรม คือ ตรานารายณ์เกษียรสมุทร ซึ่งนำจากเรื่องนารายณ์สิบปาง ปางที่สองหรือกูรมาวตาร โดยถือเอาสัญลักษณ์ขณะที่พระนารายณ์ทรงแสดงอิทธิฤทธิ์ประกอบพิธีกวนน้ำอมฤต ซึ่งในการกวนน้ำอมฤตนี้ ก็ได้เกิดผลิตผลอย่างอื่น ๆ ขึ้นในโลกอีกด้วย

## หน่วยงานในสังกัด
### ส่วนราชการ
* สำนักงานรัฐมนตรี
* สำนักงานปลัดกระทรวงอุตสาหกรรม
* กรมส่งเสริมอุตสาหกรรม 
* กรมโรงงานอุตสาหกรรม 
* สำนักงานมาตรฐานผลิตภัณฑ์อุตสาหกรรม 
* สำนักงานเศรษฐกิจอุตสาหกรรม 
* กรมอุตสาหกรรมพื้นฐานและการเหมืองแร่
*สำนักงานคณะกรรมการอ้อยและน้ำตาลทราย
### รัฐวิสาหกิจ
* การนิคมอุตสาหกรรมแห่งประเทศไทย
* ธนาคารพัฒนาวิสาหกิจขนาดกลางและขนาดย่อมแห่งประเทศไทย (กำกับดูแลร่วมกับกระทรวงการคลัง)

### สถาบันเครือข่าย
* สถาบันเพิ่มผลผลิตแห่งชาติ
* สถาบันพัฒนาวิสาหกิจขนาดกลางและขนาดย่อม 
* สถาบันอาหาร 
* สถาบันยานยนต์
* สถาบันไทย - เยอรมัน
* สถาบันพัฒนาอุตสาหกรรมสิ่งทอ
* สถาบันรับรองมาตรฐานไอ เอส โอ
* สถาบันไฟฟ้าและอิเล็กทรอนิกส์
* สถาบันเหล็กและเหล็กกล้าแห่งประเทศไทย
* สถาบันพลาสติก
* สถาบันการก่อสร้างแห่งประเทศไทย
* สถาบันพัฒนาผลิตภัณฑ์ยางและไม้ยางพารา
### หน่วยงานภายใต้การกำกับดูแลของรัฐมนตรี
* สภาอุตสาหกรรมแห่งประเทศไทย

## อ้างอิง

## ดูเพิ่ม
* รัฐมนตรีว่าการกระทรวงอุตสาหกรรมของไทย
* รายชื่อปลัดกระทรวงอุตสาหกรรมของไทย
* บริษัท นารายณ์ภัณฑ์ จำกัด เป็นบริษัทร่วมทุนของกระทรวงอุตสาหกรรม ในอดีตเป็นรัฐวิสาหกิจในกำกับดูแลของกระทรวงฯ
* องค์การก๊าซธรรมชาติแห่งประเทศไทย เป็นอดีตรัฐวิสาหกิจในสังกัด ต่อมาถูกยุบเลิกเพื่อควบรวมกิจการเข้ากับองค์การเชื้อเพลิง กระทรวงกลาโหม และจัดตั้งใหม่เป็นการปิโตรเลียมแห่งประเทศไทย [หรือบริษัท ปตท. จำกัด (มหาชน) ในปัจจุบัน] 
* กรมโรงงานอุตสาหกรรม
* กรมอุตสาหกรรมพื้นฐานและการเหมืองแร่
* สำนักงานมาตรฐานผลิตภัณฑ์อุตสาหกรรม (สมอ.)

## แหล่งข้อมูลอื่น
* เว็บไซต์กระทรวงอุตสาหกรรม

ไทย
หมวดหมู่:อุตสาหกรรม
หมวดหมู่:หน่วยงานของรัฐบาลไทยในเขตราชเทวี
หมวดหมู่:กระทรวงที่ก่อตั้งในปี พ.ศ. 2485
หมวดหมู่:กระทรวงอุตสาหกรรม (ประเทศไทย)
วิทยาลัยพยาบาลกองทัพบก

**วิทยาลัยพยาบาลกองทัพบก** เป็นหน่วยงานที่ขึ้นตรงต่อศูนย์อำนวยการแพทย์พระมงกุฎเกล้าฯ กรมแพทย์ทหารบก และเป็นสถาบันสมทบของ มหาวิทยาลัยมหิดล

## ประวัติ
ช่วงหลังยุคสงครามโลกครั้งที่ 2 กองทัพบกและประเทศชาติ ขาดบุคลากรทางการแพทย์ ในการให้บริการสุขภาพแก่ทหาร และประชาชน 
จึงได้ก่อตั้ง "**โรงเรียนพยาบาลผดุงครรภ์และอนามัยกองทัพบก**"  เมื่อวันที่ 19 สิงหาคม พ.ศ. 2506  เพื่อผลิตพยาบาลวิชาชีพกองทัพบก โดยให้เป็นหน่วยงานในสังกัดของโรงเรียนเสนารักษ์ กรมแพทย์ทหารบก และได้เปิดรับนักเรียนพยาบาลเป็นรุ่นแรกในหลักสูตรประกาศนียบัตร เมื่อปี พ.ศ. 2507 จำนวน 37 นาย ต่อมาในปี พ.ศ. 2523 ได้เปลี่ยนชื่อเป็น "**กองนักเรียนพยาบาล**" ในกรมนักเรียน รร.เสนารักษ์ กรมแพทย์ทหารบก  และ พ.ศ. 2527 ได้รับการยกวิทยาฐานะเป็น "**วิทยาลัยพยาบาลกองทัพบก**" ขึ้นตรงต่อศูนย์อำนวยการแพทย์พระมงกุฎเกล้าฯ กรมแพทย์ทหารบก ผู้สำเร็จการศึกษาตามหลักสูตร จะได้การแต่งตั้งยศเป็น "ว่าที่ร้อยตรีหญิง" และปี พ.ศ. 2528 วิทยาลัยพยาบาลกองทัพบก ได้เข้าเป็นสถาบันสมทบของ มหาวิทยาลัยมหิดล ต่อมาเปิดหลักสูตรผู้ช่วยพยาบาล อีกหนึ่งหลักสูตร โดยเป็นหลักสูตรเฉพาะกาล ผู้สำเร็จตามหลักสูตรนี้จะได้รับการแต่งตั้งยศเป็น "สิบตรีหญิง" 
## หลักสูตร
* หลักสูตรประกาศนียบัตรพยาบาลผดุงครรภ์และอนามัย เทียบเท่าอนุปริญญา(3 ปี 6 เดือน) ตั้งแต่ พ.ศ. 2517 บรรจุและได้รับการประดับยศเป็นว่าที่ร้อยตรีหญิง 
* หลักสูตรพยาบาลศาสตรบัณฑิต (4 ปี) โดยเป็นสถาบันสมทบกับ มหาวิทยาลัยมหิดล และเมื่อเรียนจบแล้วสามารถมีสิทธิขึ้นทะเบียนใบประกอบวิชาชีพ และว่าที่ร้อยตรีหญิง
* หลักสูตรประกาศนียบัตรผู้ช่วยพยาบาล (1 ปี)

## แหล่งข้อมูลอื่น
* วิทยาลัยพยาบาลกองทัพบก

กองทัพบก
กองทัพบก
หมวดหมู่:สถานศึกษาในสังกัดกองทัพบกไทย
พยาบาลกองทัพบก
หมวดหมู่:สถานศึกษาในเขตราชเทวี
กระดาษสา

**กระดาษสา** (, ) เป็นกระดาษชนิดหนึ่ง ที่ทำมาจากต้นปอสา ซึ่งเป็นพืชเส้นใยในตระกูลเดียวกับหม่อนและขนุน มีหลายชื่อแตกต่างกันไปในแต่ละท้องถิ่น เช่น ภาคเหนือเรียกปอสา ภาคอีสานเรียก ปอกะสา หรือปอสา ภาคตะวันตกเรียกหมกพี หรือหมอพี ส่วนภาคใต้เรียกปอฝ้าย

เส้นใยปอสาส่วนใหญ่ได้จากเปลือกของลำต้น ใช้เป็นวัตถุดิบคุณภาพดี ทนทานไม่เปื่อยยุ่ย เก็บรักษาได้นาน กระดาษสาแบบดั้งเดิมทำด้วยมือ แต่ปัจจุบันยังสามารถใช้เครื่องจักรทำได้

## ประวัติ

กระดาษสาในอดีตใช้เป็นห่อฝิ่นในสามเหลี่ยมทองคำ

### เอกสารตัวเขียน
#### ลาว

ในประเทศลาว มีการใช้กระดาษสาในสมุดข่อยพับสา และพับหัว ()

#### พม่า
ชาวไทใหญ่ใช้กระดาษสาสำหรับตำราพุทธและวรรณกรรมพื้นเมืองจนกระทั่งคริสต์ศตวรรษที่ 20 อุปกรณ์การเขียนแบบดั้งเดิมคือปากกาเฟิร์น () และหมึกที่ทำจากเขม่าและน้ำดีของสัตว์

## อ้างอิง

ส
หมวดหมู่:ส่วนประกอบของอาหาร
อินทรี

**อินทรี** เป็นนกจำพวกนกล่าเหยื่อขนาดใหญ่ ในวงศ์ Accipitridae อันดับ Accipitriformes (วงศ์และอันดับเดียวกับ เหยี่ยว) มีโครงสร้างทางกายภาพที่แข็งแรง ประกอบด้วยโครงกระดูก กล้ามเนื้อ ส่วนต่าง ๆ ขน และกรงเล็บเป็นหลัก  จัดอยู่ในประเภทนกที่ล่าเหยื่อเป็นอาหาร มีขนาดปีกและหางที่กว้าง ลักษณะปลายปีกแหลมหรือปีกแตก จะงอยปากงองุ้มเป็นตะขอ อินทรีเป็นนกที่มีลักษณะสวยงาม แข็งแรง สายตาคม บินเร็ว โจมตีแม่นยำ มองเห็นเป้าหมายได้จากระยะไกล มีเพดานบินตั้งแต่พื้นราบจนถึงความสูง 2,100 เมตร  และจัดได้ว่าเป็นสัตว์ที่มีสายตาดีที่สุดในโลก อีกทั้งยังถือเป็นนกหรือสัตว์ปีกที่มีอายุยืนยาวที่สุดในโลกอีกด้วย โดยมีอายุได้มากถึง 70 ปี   ส่วนใหญ่จะมีสีเข้มและสร้างรังบนหน้าผาที่สูงชัน 

อินทรีเป็นนกที่มีขนาดใหญ่และแข็งแรง เป็นนกที่กินเนื้อเป็นอาหาร ซึ่งได้แก่ ปลา, งู, สัตว์เลี้ยงลูกด้วยนม ขนาดเล็กเช่น หนู และเป็นนกนักล่าซึ่งล่านกด้วยกัน และไข่นกที่มีขนาดเล็กกว่าเป็นอาหาร  อินทรีพบอาศัยกระจัดกระจายอยู่ตามพื้นที่เขตต่าง ๆ ทั่วทุกแห่งในโลก ยกเว้นพื้นที่ในทวีปแอนตาร์กติก ที่มีอากาศหนาวเย็น

ในประเทศไทย มีอินทรีอยู่ด้วยกันจำนวนหนึ่ง อาทิ นกออก (*Haliaeetus leucogaster*), อินทรีหัวนวล (*H. leucoryphus*), อินทรีดำ (*Ictinaetus malaiensis*), อินทรีปีกลาย (*Clanga clanga*) เป็นต้น

เนื่องจากเป็นนกขนาดใหญ่ น่าเกรงขาม และบินได้สูงและกว้างไกล ทำให้มีความสง่างาม ในเชิงของการเป็นสัญลักษณ์แล้ว อินทรีถูกมนุษย์ใช้ในเชิงสัญลักษณ์เป็นระยะเวลายาวนาน ในหลายวัฒนธรรมของทุกมุมโลก เช่น เป็นสัตว์ในป่าหิมพานต์ชนิดหนึ่งของไทย หรือ สหรัฐอเมริกาได้ใช้อินทรีหัวขาว (*Haliaeetus leucocephalus*) เป็นสัญลักษณ์ของประเทศ เป็นต้น

## ดูเพิ่ม
*เหยี่ยว

## อ้างอิง

## แหล่งข้อมูลอื่น

* PBS Nature: Eagles
*  on Oriental Bird Images
* Eagle videos on the Internet Bird Collection
* Web of the Conservation Biology Team-Bonelli's Eagle, of the University of Barcelona
* Decorah Eagles: 24/7 Live Webcam from The Raptor Resource Project 
* EagleCAM: White-bellied Sea Eagles Live Webcam at Discovery Centre in Sydney, Australia
* 

หมวดหมู่:นกล่าเหยื่อ
หมวดหมู่:อินทรี
ปลากระมัง

**ปลากระมัง** (; ) ปลาน้ำจืดชนิดหนึ่ง  อยู่ในวงศ์ปลาตะเพียน (Cyprinidae)   มีรูปร่างเหมือนปลาตะเพียนทั่วไป แต่ลำตัวแบนข้างกว่ามาก มีครีบหลังยกสูง ก้านครีบอันแรกและครีบก้นเป็นรอยหยัก  เกล็ดเล็กละเอียดสีเงิน ครีบท้องและครีบอกสีเหลืองอ่อน ครีบหางเว้าลึก ตาโต หัวมนกลม ไม่มีหนวด ขนาดโตเต็มที่ประมาณ 30–45 เซนติเมตร

พบในแม่น้ำและแหล่งน้ำต่าง ๆ ทั่วประเทศไทย นิยมใช้เนื้อบริโภคเหมือนปลาตะเพียนทั่วไป  และพบเลี้ยงเป็นปลาสวยงามด้วย

ปลากระมัง ยังมีชื่อเรียกที่แตกต่างออกไปตามถิ่นต่าง ๆ ด้วย เช่น "มัง" ที่บึงบอระเพ็ด "วี" ที่เชียงราย "เหลี่ยม" หรือ "เลียม" ที่ปากน้ำโพ ขณะที่ภาคใต้เรียก "แพะ" และภาคอีสานเรียก "สะกาง" 

## อ้างอิง

## แหล่งข้อมูลอื่น
* รูปและข้อมูลปลากระมัง 

กระมัง
หมวดหมู่:สกุลปลากระมัง
กระมัง
กระมัง
พลังงานทางเลือก

[thumb|[กังหันลมใกล้เมืองโคเปนเฮเกน]]

**พลังงานทางเลือก** เป็นคำกล่าวรวมหมายถึงแหล่งที่มาของพลังงานที่สามารถนำมาทดแทนพลังงานเดิมที่ใช้เชื้อเพลิงซากดึกดำบรรพ์ โดยไม่มีผลกระทบอื่นเกิดขึ้น  

## ตัวอย่างของพลังงานทางเลือก
* พลังงานลม
* พลังงานแสงอาทิตย์
* พลังงานน้ำ
* พลังงานใต้พิภพ
* พลังงานนิวเคลียร์
* พลังงานชีวมวล
* ก๊าซชีวภาพหรือไบโอแก๊ส
* พลังงานไฮโดรเจน

## อ้างอิง

หมวดหมู่:พลังงาน
หมวดหมู่:พลังงานทางเลือก
กีฬาแห่งชาติ

**กีฬาแห่งชาติ** อาจหมายถึง

* กีฬาแห่งชาติ (ประเทศไทย)
* กีฬาแห่งชาติ (ประเทศเวียดนาม)

## ดูเพิ่ม
* กีฬาคนพิการแห่งชาติ
* กีฬาเยาวชนแห่งชาติ
* กีฬาอาวุโสแห่งชาติ
ซากมหานวดารา

[thumb|ซากมหานวดารา N49 ใน[เมฆแมเจลแลนใหญ่]]

**ซากมหานวดารา** (; SNR) คือโครงสร้างที่เกิดจากการระเบิดขนาดใหญ่ของดาวฤกษ์ที่หมดอายุไขและปรากฏการณ์เป็น มหานวดารา ซากมหานวดารายังคงหลงเหลือด้วยคลื่นช็อกที่ขยายตัวออกมา ประกอบด้วยวัตถุที่ดีดตัวออกมาจากการระเบิด รวมถึงวัตถุมวลสารระหว่างดาวระหว่างเส้นทางที่ถูกกวาดเข้ามารวมด้วย     

การเกิดมหานวดารามีสองทางก็คือ เมื่อดาวฤกษ์มวลมากไม่มีเชื้อเพลิงต่อไปและหยุดสร้างพลังงานนิวเคลียร์ฟิวชั่นที่แกนกลาง จึงเกิดการยุบตัวลงจากภายในด้วยแรงจากความโน้มถ่วงของมันเองกลายเป็นดาวนิวตรอนหรือหลุมดำ และสองเมื่อดาวแคระขาวที่รวบรวมวัตถุจากดาวข้างเคียงเข้ามาจนกระทั่งมีขนาดถึงมวลวิกฤต และเกิดการระเบิดนิวเคลียร์ความร้อนขึ้น

ผลจากการระเบิดมหานวดาราทั้งสองกรณีทำให้มวลสารระหว่างดาวส่วนใหญ่หรือทั้งหมดถูกขับออกไปด้วยความเร็วประมาณ 10% ของความเร็วแสง หรือราว 3,000 กิโลเมตร/วินาที เมื่อมวลสารเหล่านี้ปะทะกับอวกาศหรือแก๊สระหว่างดาวที่อยู่รอบ ๆ จึงเกิดเป็นคลื่นช็อคที่ทำให้แก๊สที่มีอุณหภูมิเพิ่มสูงขึ้นมากถึง 10 ล้านเคลวิน และกลายเป็นพลาสมา

ซากมหานวดาราที่โด่งดังที่สุดและถูกเฝ้าสังเกตมากที่สุดน่าจะได้แก่ SN 1987A ซึ่งเป็นมหานวดาราในเมฆแมเจลแลนใหญ่ ค้นพบในปี ค.ศ. 1987 ซากมหานวดาราชื่อดังและเก่าแก่อีกแห่งหนึ่งคือ ซากมหานวดาราไทโค (SN 1572) ซึ่งตั้งชื่อตามไทโค ปราเออ ผู้บันทึกความสว่างจากการระเบิดครั้งแรกของมันได้ (ในปี ค.ศ. 1572) และซากมหานวดาราเคปเลอร์ (SN 1604) ซึ่งตั้งชื่อตาม โยฮันเนส เคปเลอร์ ซากมหานวดาราล่าสุดที่พบในดาราจักรของเราคือ G1.9+0.3 อยู่ในบริเวณใจกลางดาราจักรของเรา มีประมาณว่าได้เกิดการระเบิดมานานประมาณ 140 ปีแล้ว

## อ้างอิง

## แหล่งข้อมูลอื่น

หมวดหมู่:เนบิวลา
หมวดหมู่:มหานวดารา
เนบิวลามืด

[thumb|right|ตัวอย่างเนบิวลามืด[บาร์นาร์ด 68]]
**เนบิวลามืด** คือ ก๊าซและฝุ่นผงจะมารวมตัวกันและอยู่ห่างจากดาวฤกษ์ ดังนั้นเนบิวลามืดจึงไม่มีการสะท้อนแสงจากดาวดวงใดเลยจึงมืดและบดบังดาราจักรด้านหลัง นักวิทยาศาสตร์เชื่อว่ามันเกิดจากมหานวดารา

หมวดหมู่:ดาราศาสตร์
หมวดหมู่:ฝุ่น
เนบิวลาสะท้อนแสง

thumb|200px|เนบิวลาสะท้อนแสง IC2118 หรือเนบิวลาหัวแม่มด

**เนบิวลาสะท้อนแสง** () คือกลุ่มเมฆฝุ่นที่สะท้อนแสงของดาวฤกษ์หรือกลุ่มดาวฤกษ์ที่อยู่ในบริเวณใกล้เคียง พลังงานจากดาวฤกษ์ใกล้เคียงมีไม่เพียงพอจะสร้างประจุให้แก๊สในเนบิวลาเพื่อสร้างเนบิวลาแบบเรืองแสง แต่มากพอจะช่วยให้เกิดการกระเจิงแสงกับอนุภาคฝุ่นทำให้สามารถมองเห็นได้ ดังนั้น ความถี่สเปกตรัมของเนบิวลาสะท้อนแสงจึงคล้ายคลึงกับดาวฤกษ์ที่ส่องแสงสว่างมาให้ อนุภาคขนาดเล็กที่ทำให้เกิดการกระเจิงแสงได้แก่ อนุภาคองค์ประกอบคาร์บอน (เช่นฝุ่นของเพชร) และองค์ประกอบธาตุอื่นๆ เช่นเหล็ก และนิเกิล สองอย่างหลังนี้มักพบในแนวสนามแม่เหล็กของดาราจักรและทำให้เกิดการกระเจิงของแสงในทิศทางขั้วแม่เหล็ก เอ็ดวิน ฮับเบิล เป็นผู้แรกที่สามารถแยกแยะเนบิวลาสะท้อนแสงกับเนบิวลาแบบเรืองแสงได้ในปี ค.ศ. 1922

เนบิวลาสะท้อนแสงมักเห็นเป็นสีน้ำเงิน เนื่องมาจากการกระเจิงของแสงเกิดในช่วงแสงสีน้ำเงินได้ดีกว่าช่วงแสงสีแดง (เป็นกระบวนการเดียวกันกับที่ทำให้เรามองเห็นท้องฟ้าเป็นสีน้ำเงิน และเห็นอาทิตย์อัสดงเป็นสีแดง)

เรามักพบเห็นเนบิวลาสะท้อนแสงกับเนบิวลาเรืองแสงอยู่ด้วยกัน บางครั้งก็เรียกรวมกันว่า เนบิวลาสว่าง (Diffuse nebula) ตัวอย่างหนึ่งของเนบิวลาลักษณะนี้คือ เนบิวลานายพราน

## อ้างอิง
* James B. Kaler (1998). *Kosmische Wolken. Materie-Kreisläufe in der Milchstraße*. Spektrum Akademischer Verlag. 

## แหล่งข้อมูลอื่น

หมวดหมู่:เนบิวลา
องคต

**องคต** ( จาก องฺคท) เป็นตัวละครเอกตัวหนึ่งของเรื่อง รามเกียรติ์ เป็นลูกของพญาพาลี กับนางมณโฑ เป็นทหารเอกของพระราม มีอาวุธเป็นพระขรรค์

เมื่อพาลีแย่งนางมณโฑมาจากทศกัณฐ์แล้ว นางได้ตกเป็นภรรยาของพาลีจนกระทั่งตั้งครรภ์ ฝ่ายทศกัณฐ์ไปฟ้องฤๅษีอังคตผู้เป็นอาจารย์ของพาลี ว่ากล่าวพาลีจนพาลียอมคืนนางมณโฑให้ แต่ก็ขอลูกเอาไว้ ฤๅษีอังคตจึงทำพิธีเอาลูกออกจากท้องนางมณโฑไปใส่ในท้องแพะ เมื่อครบกำหนดคลอดพระฤๅษีก็ทำพิธีให้ออกจากท้องแพะให้ชื่อว่า องคต แต่ทศกัณฐ์ยังผูกใจเจ็บ แปลงกายเป็นปูยักษ์คอยอยู่ก้นแม่น้ำเพื่อที่จะฆ่าองคตขณะทำพิธีลงสรง แต่ถูกพาลีจับได้ แล้วเอามาผูกไว้ให้องคตลากเล่นอยู่เจ็ดวันจึงค่อยปล่อยไป

หลังจากพาลีสิ้นใจตาย องคตได้เข้าร่วมกับกองทัพพระราม เดินทางไปสืบข่าวนางสีดาร่วมกับหนุมานและชมพูพาน ครั้นเมื่อเคลื่อนทัพมาถึงเกาะลงกาแล้ว พระรามก็ส่งองคตเป็นทูตไปเจรจากับทศกัณฐ์ เพื่อทวงนางสีดาคืนกลับมา แม้จะไม่สำเร็จ แต่ก็ได้แสดงความเฉลียวฉลาดและความกล้าหาญให้ประจักษ์แก่ตาของทศกัณฐ์ ตลอดการทำสงครามก็ช่วยทำศึกกับกองทัพของทศกัณฐ์อย่างเต็มความสามารถ

องคตเป็นผู้ที่สามารถพูดจาให้มีความน่าเชื่อได้ ดังจะเห็นได้จากตอนที่พระรามให้องคตแปลงกายเป็นยักษ์พิจิตรไพรีไปทูลขอแว่นแก้วสุรกานต์จากพระพรหม

## ลักษณะทั่วไป
ลักษณะขององคต คือ มีหนึ่งพักตร์ มีกายสีเขียว แต่งตัวตามอย่างกษัตริย์ สวมมงกุฎสามกลีบ (มงกุฎน้ำเต้า) มีพระขรรค์เป็นอาวุธ ภายหลังได้เป็น พระยาอินทรนุภาพ ตำแหน่งผ่ายหน้าเมืองขีดขินพร้อมมงกุฎกุณฑล สังวาลแก้วและทรงเครื่องอย่างกษัตริย์ทุกประการ
 บทกลอนวานรในรามเกียรติ์ 
 นามขุนกระบี่นี้  	องคต เสนอนอ
 กากาจราชเอารส 	ฤทธิล้ำ
 สีเขียวดุจมรกฎ 	มกุฎกลีบ สามแฮ
 เถลิงยศอุปราชค้ำ 	เขตรด้าวขีดขิน ฯ 

หมวดหมู่:ตัวละครในรามเกียรติ์
หมวดหมู่:ตัวละครที่เป็นลิง
ปลาสะอี

**ปลาสะอี** (; พินอิน: *Méi gōngyú*–*ปลาแม่น้ำโขง*; ) ปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) วงศ์ย่อย Labeoninae มีลักษณะทรงกระบอก หัวเล็ก ตาโต จะงอยปากงุ้มลง ริมฝีปากมีหนวดสั้น 1 คู่ ครีบหลังสั้น ไม่มีก้านครีบแข็ง ครีบหางเว้าลึก  สีลำตัวเป็นสีเขียวมะกอก หากินตามพื้นท้องน้ำ โดยแทะเล็มตะไคร่น้ำหรือสาหร่าย ขนาดโตเต็มที่ประมาณ 

นิยมบริโภคโดยการปรุงสด มักพบขายในตลาดสดที่ติดแม่น้ำโขงทั้งฝั่งไทยและลาวรวมถึงกัมพูชา เพราะเป็นปลาที่พบเฉพาะแม่น้ำโขงและสาขาเท่านั้น มีพฤติกรรมอพยพย้ายถิ่นขึ้นสู่ตอนบนของแม่น้ำในช่วงฤดูน้ำหลากเพื่อวางไข่ และมีการเลี้ยงเป็นปลาสวยงาม ปลาสะอี ยังมีชื่อเรียกอื่น ๆ อีก เช่น "ปลาชะอี", "ปลาหว่าชะอี" หรือ "ปลาหว่าหัวแง่ม" เป็นต้น

## อ้างอิง
 

สะอี
สะอี
สะอี
สะอี
สะอี
บทภาพยนตร์

บทภาพยนตร์ คือ แบบร่างของการสร้างภาพยนตร์ บทภาพยนตร์จะมีความคล้ายคลึงกับวรรณกรรมตรงที่การบอกเล่าเรื่องราวว่า ใครทำอะไร ที่ไหน อย่างไร แต่จะแตกต่างที่บทภาพยนตร์นั้นต้องสื่อความหมายออกมาเป็นภาพ โดยใช้ภาพเป็นตัวสื่อความหมาย เป็นการเขียนอธิบายรายละเอียดเรื่องราว เมื่อได้โครงสร้างเรื่องที่ชัดเจนแล้วจึงนำเหตุการณ์มาแตกขยายเป็นฉากๆ ลงรายละเอียดย่อยๆ ใส่สถานการณ์ ช่วงเวลา สถานที่ ตัวละคร บทสนทนา บางครั้งอาจกำหนดมุมกล้องหรือ ขนาดภาพ ให้ชัดเจนเลยก็ได้ บทภาพยนตร์จึงเขียนเพื่อเป็นการเตรียมงานผลิต(Pre-production) และฝึกซ้อมนักแสดงโดยเฉพาะ

## องค์ประกอบของการเขียนบทภาพยนตร์
#เรื่อง 
#แนวความคิด 
#แก่นเรื่อง 
#เรื่องย่อ
#โครงเรื่อง 
#ตัวละคร 
#บทสนทนา

## โครงสร้างการเขียนบท
#จุดเริ่มต้น (BEGINNING) ช่วงของการเปิดเรื่อง แนะนำเรื่องราว ปูเนื้อเรื่อง
#การพัฒนาเรื่อง (DEVELOPING) การดำเนินเรื่อง ผ่านเหตุการณ์เดียวหรือหลายเหตุการณ์ เนื้อเรื่องจะมีความซับซ้อนมากขึ้น
#จุดสิ้นสุด (ENDING) จุดจบของเรื่อง แบ่งออกเป็นแบบสมหวัง(Happy ending)ทำให้รู้สึกอิ่มเอมใจ และแบบผิดหวัง(Sad ending)ทำให้รู้สึกสะเทือนใจ

หมวดหมู่:ภาพยนตร์
วารีบำบัด

**วารีบำบัด** () เป็นการใช้น้ำในการรักษาโรค บรรเทาอาการปวดทำให้ผ่อนคลายและรักษาสุขภาพทั่วไป การรักษาอาจใช้น้ำร้อน น้ำเย็น น้ำแข็ง หรือไอน้ำ โดยการแช่ในอ่างน้ำเย็น อ่างน้ำร้อน อ่างนั่ง โดยอ่างนั่งให้มีความสูงระดับเอว อ่างโคลน อบไอน้ำ ฝักบัวชนิดรูน้ำเล็ก นวดเกลือ ฉีดน้ำความดันสูง ประคบความเย็นหรือร้อน ล้างช่องคลอด และล้างลำไส้ใหญ่ ซึ่งเป็นการล้างผนังด้านในของลำไส้ใหญ่ วารีบำบัดอาจครอบคลุมไปถึงการดื่มน้ำที่มีคุณสมบัติพิเศษ อย่างเช่น น้ำแร่

เนื่องจากน้ำมีอยู่เกือบทุกที่ทุกแห่ง สามารถหาและใช้ได้ง่าย จึงถูกนำมาใช้เพื่อดูแลสุขภาพและรักษาโรคไม่ว่าจะเป็นในวัฒนธรรมใด อย่างเช่น ในช่วงสมัยโรมันที่มีอ่างอาบน้ำสาธารณะขนาดใหญ่ในโรงยิม เพื่อสร้างสังคมและสุขภาพที่ดีทั้งด้านร่างกายและจิตใจ โดยการออกกำลังกายสลับเป็นการผ่อนคลายไปในตัว และในประเทศฟินแลนด์จะนิยมการอบเซาน่า ซึ่งเป็นพิธีกรรมที่ทำกันมาเป็นเวลา 2,000 ปี ซึ่งผู้อพยพย้ายถิ่นนำมาสู่อเมริกาเมื่อหลายปีก่อนก็ยังเป็นที่นิยมมาจนถึงปัจจุบัน ซึ่งในระยะหลังวารีบำบัดได้กลายเป็นส่วนหนึ่งของการกายภาพบำบัดและเวชศาสตร์ฟื้นฟู

ซึ่งข้อควรระวังในการทำวารีบำบัด ไม่เหมาะสำหรับสตรีมีครรภ์และผู้ป่วยโรคเบาหวาน โรคความดันโลหิตสูง หรือโรคหลอดเลือดหัวใจเรื้อรัง และถ้าใช้น้ำแข็งในการประคบ ควรห่อด้วยผ้าขนหนูหรือผ้าอย่างอื่นก่อน เพื่อไม่ประคบลงบนผิวโดยตรง

thumb|เครื่องมือช่วยผู้ทุพพลภาพ หรือผู้ที่มีน้ำหนักมากลงอ่างอาบน้ำ เพื่อการบำบัด

## ข้อแนะนำในการทำวารีบำบัด
* อ่างนั่งจะช่วยสามารถบรรเทาอาการหลายอาการ ทั้งริดสีดวงทวาร รอยแตกบริเวณเยื่อบุทวารหนัก และการติดเชื้อในช่องคลอด
* สำหรับผู้ป่วยโรคข้ออักเสบ หรือเป็นอัมพาต การลอยตัวในสระหรืออ่างพิเศษจะช่วยในการบริหารข้อ ซึ่งในปกติจะเคลื่อนไหวยากและเจ็บปวด
* การอบไอน้ำช่วยรักษาอาการคัดจมูก และบรรเทาอาการปวดกล้ามเนื้อและข้อแข็ง
* การอาบน้ำผสมยาในน้ำอุ่นหรือน้ำร้อน ช่วยในการเผาผลาญของเนื้อเยื่อในร่างกายที่อยู่ใต้ผิวหนัง และช่วยให้ระบบไหลเวียนโลหิตดีขึ้นโดยการไหลเวียนของเลือดมาสู่ผิวหนัง
* การประคบน้ำแข็งช่วยลดอาการบวมและบรรเทาอาการปวดกล้ามเนื้อ และข้อแข็ง
* การใช้ผ้าเปียกและอุ่นปิดแผลช่วยทำให้หัวฝีสุกเร็ว ทำให้แตกเองหรือเจาะออกได้
* การใช้ผ้าขนหนูเปียกและเย็นพันตัวผู้มีความร้อนสูงเพื่อให้อุณหภูมิร่างกายลดลงอย่างรวดเร็ว ซึ่งเป็นวิธีที่ได้ผลในกรณียามฉุกเฉิน
หมวดหมู่:สุขภาพ
หมวดหมู่:การรักษาทางการแพทย์
หมวดหมู่:การบำบัด
หมวดหมู่:วารีบำบัด
วิญญูชน (ศาสนาพุทธ)

**วิญญูชน** แปลว่า *ผู้รู้แจ้ง, ผู้รู้โดยแจ่มแจ้งชัดเจน* ใช้หมายถึงคนฉลาด, นักปราชญ์ ผู้รอบรู้, ผู้มีปัญญา, ผู้รู้ผิดรู้ชอบ

**วิญญูชน** คือผู้ประกอบด้วยหลักนักปราชญ์คือ **สุ จิ ปุ ลิ** ประกอบด้วยปัญญาพินิจ มีหลักโยนิโสมนสิการ คือเป็นผู้ฉลาดในการคิด คิดอย่างถูกวิธี ถูกระบบ พิจารณาไตร่ตรองรอบคอบ แล้วสามารถแยกแยะผิดถูก ชั่วดี ควรไม่ควร เหมาะไม่เหมาะเป็นต้นได้อย่างถูกต้องแจ่มแจ้ง

**วิญญูชน** เป็นผู้สามารถที่จะรู้ธรรมของพระพุทธเจ้าได้ ดังบทบาลีว่า ปจจตต เวทิตพโพ วิญญูหิ - พระธรรมอันวิญญูชนจะพึงรู้ได้เฉพาะตน

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสาราม กรุงเทพฯ พ.ศ. 2548

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
ไทยธนาคาร

**ธนาคารไทยธนาคาร จำกัด (มหาชน) ** () เป็นธนาคารของประเทศไทย ก่อตั้งขึ้นเมื่อวันที่ 11 กุมภาพันธ์ พ.ศ. 2541 เดิมมาจากการควบรวมกิจการของธนาคารสหธนาคาร, บริษัท เงินทุนหลักทรัพย์ กรุงไทยธนกิจ จำกัด (มหาชน) และสถาบันการเงินอีก 12 แห่ง มีกองทุนเพื่อการฟื้นฟูและพัฒนาระบบสถาบันการเงิน เป็นผู้ถือหุ้นหลักในสัดส่วน 48.98% และมีผลการดำเนินงานที่ก้าวหน้ามาเป็นลำดับ ปัจจุบัน ณ 30 กันยายน พ.ศ. 2548 ธนาคารมีทุนจดทะเบียนทั้งสิ้น 52,002.5 ล้านบาท สินทรัพย์รวม 259,717 ล้านบาท มีสาขาทั่วประเทศ 112 สาขา เงินกองทุนต่อสินทรัพย์เสี่ยง 8.64%  และมีสินเชื่อที่ไม่ก่อให้เกิดรายได้เพียง 4.81%

## รายนามประธานกรรมการ
### ยุคสหธนาคาร
*จอมพลผิน ชุณหะวัณ (พ.ศ. 2492-2498)
*พลตำรวจตรี ชลอ ศรีธนากร (พ.ศ. 2498-2502)
*พลเอก ไสว ไสวแสนยากร (พ.ศ. 2502-2507)
*พลตำรวจตรี เนื่อง อาขุบุตร (พ.ศ. 2507-2511)
*คุณหญิงจันทร์เพ็ญ นาวีเสถียร (พ.ศ. 2511-2514)
*พลตำรวจโท ต่อศักดิ์ ยมนาค (พ.ศ. 2514-2517)
*นายสนั่น เกตุทัต (พ.ศ. 2517-2519)
*นาวาอากาศเอก วิมล วิริยะวิทย์ (พ.ศ. 2519-2524)
*นายบรรจง ชูสกุลชาติ (พ.ศ. 2524-2526)
*นายประสพ รัตนากร (พ.ศ. 2526-2531)
*คุณหญิงสุเนตร พงษ์โสภณ (พ.ศ. 2531-2535)
*นายบรรเจิด ชลวิจารณ์ (พ.ศ. 2535-2540)
*นายมารวย ผดุงสิทธิ์ (พ.ศ. 2540-2541)
### ยุคไทยธนาคาร
*นายมารวย ผดุงสิทธิ์ (พ.ศ. 2541-2543)
*นายชวลิต เศรษฐเมธีกุล (พ.ศ. 2543-2546)
*นายสาโรช คัชมาตย์ (พ.ศ. 2546-2549)
*นายมนู เลียวไพโรจน์ (พ.ศ. 2549-2552)

## การยุติการดำเนินงาน
ไทยธนาคาร ได้ยุติกิจการลงในต้นปี พ.ศ. 2552 เนื่องจากกลุ่มซีไอเอ็มบี จากประเทศมาเลเซีย ซึ่งเป็นกลุ่มที่ถูกถือหุ้นใหญ่โดย ภูมิบุตร โฮลดิ้งส์ ซึ่งเป็นกลุ่มธุรกิจระดับใหญ่ของมาเลเซีย เข้ามามีสัดส่วนถือหุ้นในธนาคารฯ แห่งนี้เป็นจำนวนมาก โดยถือหุ้นจำนวน 93.15 เปอร์เซ็นต์ พร้อมกับการเข้ามาซื้อกิจการด้วยจำนวนเงิน 20,000 ล้านบาท จึงทำให้มีการเปลี่ยนชื่อเป็น **ธนาคารซีไอเอ็มบี ไทย** เมื่อวันที่ 4 พฤษภาคม พ.ศ. 2552 ไทยธนาคารจึงสิ้นสุดลงนับตั้งแต่บัดนั้น

## อ้างอิง

## แหล่งข้อมูลอื่น
* ธนาคารไทยธนาคาร จำกัด (มหาชน) 

หมวดหมู่:ธนาคารไทยในอดีต
หมวดหมู่:บริษัทที่ก่อตั้งในปี พ.ศ. 2541
หมวดหมู่:สิ้นสุดในปี พ.ศ. 2552
หมวดหมู่:อดีตบริษัทจดทะเบียนในตลาดหลักทรัพย์แห่งประเทศไทย
ดับเบิลยู

**ดับเบิลยู** อาจหมายถึง

* W หรือ w - อักษรละตินตัวที่ 23 
* ดับเบิ้ลยู (วงดนตรี) - วงดนตรีร้องนำโดย จั๊ก และ หญิง
* ดับเบิลยู (นิตยสาร) - นิตยสารแฟชันรายเดือนสัญชาติอเมริกัน
อาชีพ

**อาชีพ** เป็นรูปแบบการดำรงชีพในสังคมมนุษย์ปัจจุบัน โดยเป็นหน้าที่ของบุคคลในสังคม ซึ่งมีความหลากหลายตามความต้องการของสังคมและการเปลี่ยนแปลงของระบบเศรษฐกิจ เช่น อาชีพด้านเกษตรกรรม อุตสาหกรรม การบริการ การศึกษา การแพทย์ และเทคโนโลยีสารสนเทศ โดยอาชีพแต่ละประเภทต้องอาศัยทักษะ ความรู้ ความถนัด และประสบการณ์ที่แตกต่างกัน การที่บุคคลประกอบอาชีพจะได้มาซึ่งค่าตอบแทนหรือรายได้ เพื่อใช้จ่ายในการดำรงชีวิต

การเลือกอาชีพมักพิจารณาจากปัจจัยหลายประการ เช่น ความสนใจส่วนบุคคล ความสามารถ โอกาสทางเศรษฐกิจ สภาพแวดล้อม และความต้องการของตลาดแรงงาน ปัจจุบันบทบาทของอาชีพมีแนวโน้มเปลี่ยนแปลงตามความก้าวหน้าของเทคโนโลยีและสังคมดิจิทัล ทำให้เกิดอาชีพใหม่ ๆ เช่น นักพัฒนาซอฟต์แวร์ ผู้สร้างสื่อออนไลน์ (Content Creator) และผู้เชี่ยวชาญด้านข้อมูล ขณะเดียวกันบางอาชีพอาจลดความสำคัญลงหรือถูกทดแทนด้วยระบบอัตโนมัติ การพัฒนาทักษะใหม่อย่างต่อเนื่องจึงเป็นสิ่งจำเป็นต่อการรักษาความมั่นคงในการทำงานของบุคคลในยุคปัจจุบัน

## ลักษณะอาชีพ
อาชีพที่จำเป็นต้องมีความรู้ความสามารถเฉพาะด้านเรียกว่า วิชาชีพ เช่น วิศวกร แพทย์ พยาบาล ทนายความ 

และอาชีพที่ถูกกฎหมายและศีลธรรม เรียกว่า *สัมมาชีพ* เช่น ค้าขาย ส่วนบางอาชีพที่ผิดกฎหมาย เรียกว่า *มิจฉาชีพ* เช่น โจร

อาชีพอาจมีรายได้ต่าง ๆ กันไป ลักษณะอาชีพที่เป็นลูกจ้างจะได้ค่าตอบแทนในรูปแบบเงินเดือน อาชีพค้าขายหรือประกอบกิจการส่วนตัวหรือ การลงทุนจะได้ค่าตอบแทนในรูปแบบกำไร

## ดูเพิ่ม
* งาน (กิจกรรมของมนุษย์)
* การวิพากษ์งาน, ขบวนการวิพากษ์และเรียกร้องให้ยกเลิกงาน

หมวดหมู่:การจ้างงาน
อภิชาต สุขัคคานนท์

**อภิชาต สุขัคคานนท์** (เกิด 25 พฤศจิกายน พ.ศ. 2488) กรรมการสภาสถาบันผู้ทรงคุณวุฒิของสถาบันพระปกเกล้า กรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) ประธานกรรมการการเลือกตั้ง (กกต.) รับผิดชอบงานด้านบริหารกลาง  อดีตประธานแผนกคดีสิ่งแวดล้อมในศาลฎีกา อดีตประธานศาลอุทธรณ์ภาค 9 อดีตผู้พิพากษาหัวหน้าคณะในศาลฎีกา

## ประวัติ
### การศึกษา
อภิชาต สุขัคคานนท์ เข้าศึกษาชั้นมัธยมจากโรงเรียนเบญจมราชูทิศ ราชบุรี ในปี พ.ศ. 2502 จบการศึกษามัธยมศึกษาตอนปลาย จากโรงเรียนอำนวยศิลป์ พระนคร จบการศึกษานิติศาสตรบัณฑิต (เกียรตินิยมดี) จากมหาวิทยาลัยธรรมศาสตร์ ในปี พ.ศ. 2508 สำเร็จการศึกษาเนติบัณฑิตไทย สมัยที่ 20 นอกจากนี้ยังสำเร็จการศึกษาประกาศนียบัตร "การป้องกันอาชญากรรม" จากสถาบันยูนาเฟ ประเทศญี่ปุ่น ในปี พ.ศ. 2532 และประกาศนียบัตรป้องกันราชอาณาจักร รุ่นที่ 42

### การทำงาน
อภิชาต สุขัคคานนท์ เริ่มรับราชการเป็นเจ้าพนักงานพิทักษ์ทรัพย์ กระทรวงยุติธรรม และรับราชการตุลาการมาโดยตลอด เคยดำรงตำแหน่งประธานศาลอุทธรณ์ภาค 9 ผู้พิพากษาหัวหน้าคณะในศาลฎีกา ผู้พิพากษาศาลฎีกา ผู้พิพากษาหัวหน้าศาลจังหวัดสงขลา อธิบดีผู้พิพากษาภาค 5  ตำแหน่งสุดท้ายก่อนเกษียณอายุราชการ คือ ประธานแผนกคดีสิ่งแวดล้อมในศาลฎีกา

อภิชาต สุขัคคานนท์ เสนอตัวลงสมัครเป็นกรรมการการเลือกตั้ง จากการชักชวนของ วิชา มหาคุณ ซึ่งลงสมัครเป็น กกต. ด้วยกัน แต่วิชาไม่ได้รับการคัดเลือกจากที่ประชุมวุฒิสภา ในวันที่ 8 กันยายน พ.ศ. 2549 จากนั้นที่ประชุม กกต.5 คน ลงมติเป็นเอกฉันท์ 4-0 เลือกอภิชาต เป็นประธาน กกต. เมื่อวันที่ 14 กันยายน พ.ศ. 2549

ชีวิตส่วนตัวสมรสกับ สุธาสินี สุขัคคานนท์  มีกิจกรรมที่ชอบทำยามว่าง คือ ขับเครื่องบินเล็ก

## เครื่องราชอิสริยาภรณ์

## อ้างอิง

## แหล่งข้อมูลอื่น
* ประวัตินายอภิชาต สุขัคคานนท์ ประธาน กกต. จากหนังสือพิมพ์เดลินิวส์
* ประวัตินายอภิชาต สุขัคคานนท์ ประธาน กกต. จากหนังสือพิมพ์ข่าวสด

หมวดหมู่:กรรมการการเลือกตั้งไทย
หมวดหมู่:บุคคลจากโรงเรียนมัธยมวัดเบญจมบพิตร
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ข้าราชการฝ่ายตุลาการชาวไทย
หมวดหมู่:ผู้พิพากษาไทย
หมวดหมู่:สามัญสมาชิกเนติบัณฑิตยสภา
หมวดหมู่:บุคคลที่ยังมีชีวิตอยู่
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรพรรดิมาลา
หมวดหมู่:ประธานกรรมการการเลือกตั้ง
การประกันคุณภาพ

**การประกันคุณภาพ**  () เป็นวิธีบริหารจัดการเพื่อเป็นหลักประกันหรือสร้างความมั่นใจว่ากระบวนการหรือการดำเนินงานจะทำให้ได้ผลลัพธ์ที่มีคุณภาพตรงตามที่กำหนด 

**การประกันคุณภาพ** เป็นการบริหารจัดการเพื่อให้เกิดประสิทธิผล

แนวทางที่จะให้ได้ผลตามที่ปรารถนาทุกครั้ง หรือได้ผลเท่ากันทุกครั้งนั้น ขึ้นอยู่กับเมื่อครั้งที่ดำเนินการจนได้ผลดีนั้นทำอย่างไร หากดำเนินการเหมือนอย่างที่เคยทุกครั้ง โดยไม่มีปัจจัยแวดล้อมใด ๆ มาแทรกซ้อน ผลที่เกิดตามมาก็น่าจะเป็นเช่นนั้นทุกครั้ง การเน้นให้ดำเนินการเหมือนครั้งที่ได้ผลดีนี้ เป็นการประกันคุณภาพวิธีหนึ่ง

การบริหารจัดการอย่างเป็นระบบ เพื่อให้เกิดความมั่นใจได้ว่ากระบวนการหรือการดำเนินงานจะทำให้ได้ผลลัพธ์ที่มีคุณภาพตรงตามที่กำหนด จะประกอบด้วย การวิเคราะห์ปัจจัยและลักษณะของปัจจัยที่ดี ที่จะส่งผลให้เกิดคุณภาพได้ การวางแผนกิจกรรมที่จะทำให้เกิดปัจจัยที่มีลักษณะที่ส่งผลที่ดีต่อคุณภาพ การดำเนินการตามแผนกิจกรรม การตรวจสอบคุณภาพ เป็นต้น



## ความหมาย
กัมพูชา รักกัมพูชา

คำว่า การประกันคุณภาพ เกิดขึ้นหลังสงครามโลกครั้งที่สอง 

การประกันคุณภาพ หมายถึงกิจกรรมต่าง ๆ ซึ่งได้รับการวางแผนและจัดระบบแล้วในกระบวนการบริหารคุณภาพ ที่ช่วยสร้างความมั่นใจว่าจะได้คุณภาพตามที่กำหนดไว้ (Harrington and Mathers, 1991:22)

การประกันคุณภาพ หมายถึงกิจกรรมที่ก่อให้เกิดความมั่นใจว่า กิจกรรมในกระบวนผลิตทั้งหมด ดำเนินไปอย่างมีความเกี่ยวเนื่องสัมพันธ์กัน และมีประสิทธิภาพ (Juran and Gryna, 1993 : 565)

## อ้างอิง

* ลาวัลย์ รักสัตย์. 2554. **การพัฒนาระบบการประกันคุณภาพภายในสถานศึกษา**. กลุ่มส่งเสริมและพัฒนาระบบการประกันคุณภาพภายในของสถานศึกษา , สทศ. สพฐ. กระทรวงศึกษาธิการ

หมวดหมู่:การประเมิน
การประกันคุณภาพ
เส้าหลิน (แก้ความกำกวม)

**เส้าหลิน** สามารถหมายถึง
* วัดเส้าหลิน - วัดในประเทศจีน
** กังฟูเส้าหลิน - ศิลปะการต่อสู้ที่มีที่มาจากวัดเส้าหลิน
* เส้าหลิน สุดยอดพลังแห่งเพลงมวย - การ์ตูนทีวีแอนิเมชัน
* เส้าหลิน สองใหญ่ - ภาพยนตร์ฮ่องกงกำลังภายใน
* ซู เส้าหลิน - นักวิ่งชาวจีน
สุเมธ อุปนิสากร

**สุเมธ อุปนิสากร** เป็นอดีตกรรมการการเลือกตั้ง รับผิดชอบด้านการมีส่วนร่วมของประชาชน

## ประวัติ
สุเมธ เกิดเมื่อวันที่ 9 มีนาคม พ.ศ. 2482 จบการศึกษานิติศาสตรบัณฑิต มหาวิทยาลัยธรรมศาสตร์ รับราชการตุลาการมาโดยตลอด เคยดำรงอธิบดีผู้พิพากษาศาลแพ่งธนบุรี ผู้พิพากษาหัวหน้าแผนกทรัพย์สินทางปัญญาและการค้าระหว่างประเทศในศาลฎีกา และเกษียณอายุราชการในตำแหน่งอธิบดีผู้พิพากษาศาลอุทธรณ์ภาค 7 เมื่อ พ.ศ. 2542  จากนั้นจึงดำรงตำแหน่งผู้พิพากษาอาวุโสประจำศาลอาญากรุงเทพใต้

## เครื่องราชอิสริยาภรณ์

## อ้างอิง

* ประวัตินายสุเมธ อุปนิสากร จากหนังสือพิมพ์ข่าวสด

หมวดหมู่:กรรมการการเลือกตั้งไทย
หมวดหมู่:ผู้พิพากษาไทย
หมวดหมู่:สามัญสมาชิกเนติบัณฑิตยสภา
หมวดหมู่:ข้าราชการฝ่ายตุลาการชาวไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลที่ยังมีชีวิตอยู่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ปลาตุม

**ปลาตุม** หรือ **ปลาตุ่ม** (; ) เป็นปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) มีรูปร่างเหมือนปลากระมังชนิดอื่น ๆ   เว้นแต่ก้านครีบก้นไม่มีรอยหยัก เกล็ดเล็กกว่า และลำตัวมีรอยขีดสีคล้ำตามขวางประมาณ 7-8 รอย ขนาดโตเต็มที่ประมาณ 30 เซนติเมตร

เป็นปลาที่พบได้น้อย โดยจะพบแต่เฉพาะภาคใต้เท่านั้น ที่สามารถพบชุกชุมได้แก่ ทะเลสาบสงขลาตอนในที่เป็นส่วนของน้ำจืด ปัจจุบันสามารถเพาะขยายพันธุ์ได้แล้วโดยกรมประมง

## อ้างอิง

*

ตุ่ม
ปลาน้ำกร่อย
หมวดหมู่:สกุลปลากระมัง
ตุ่ม
ตุ่ม

**ตุ่ม** เป็นภาชนะใส่น้ำชนิดหนึ่ง มักจะมีลักษณะเป็นรูปทรงคล้ายทรงกลม โดยส่วนด้านบนจะเปิดและมีฝาปิดไว้เพื่อป้องกันสิ่งแปลกปลอมลงในน้ำ

หมวดหมู่:บรรจุภัณฑ์
ปลาตะกาก

**ปลาตะกาก** เป็นปลาน้ำจืดชนิดหนึ่ง มีชื่อวิทยาศาสตร์ว่า *Cosmochilus harmandi* อยู่ในวงศ์ปลาตะเพียน (Cyprinidae) มีรูปร่างคล้ายกับปลาในสกุล *[[Cyclocheilichthys]]* หรือ ปลาตะโกก คือ ลำตัวเพรียวยาว มีหนวด 2 คู่ ที่ริมฝีปากมีติ่งเนื้อเล็ก ๆ เป็นชายครุยรอบ ๆ ครีบหลังยกสูงมาก โดยจะสูงมากกว่าปลาตะโกก  ครีบหางเว้าลึก เกล็ดใหญ่สีเงิน ว่ายน้ำได้รวดเร็ว ขนาดโตเต็มที่ประมาณ 60 เซนติเมตร พบใหญ่สุดถึง 1 เมตร  หนักได้ถึง 10 กิโลกรัม กินอาหารได้แก่ แมลง, พืชน้ำ และสัตว์หน้าดิน เช่น หอย เป็นอาหาร

เป็นปลาที่พบได้ตามแม่น้ำขนาดใหญ่ในภาคกลางและภาคอีสาน เช่น แม่น้ำเจ้าพระยา แม่น้ำโขง แม่น้ำมูล เป็นต้น

เป็นปลาเศรษฐกิจอีกชนิดหนึ่งของภาคอีสาน นิยมบริโภคด้วยการปรุงสดหรือทำปลาร้า จัดเป็นปลาที่มีราคาสูงชนิดหนึ่ง แต่ต่ำกว่าปลาตะโกก (*C. enoplus*) เพราะเนื้อแข็งกว่า

พบเลี้ยงเป็นปลาสวยงามเป็นบางครั้ง ถูกเรียกในตลาดปลาสวยงามว่า "กระมังครีบสูง "

และมีชื่อเรียกในภาษาอีสานว่า  "ปากบาน"  "หมากบาน" หรือ "โจกเขียว" 

## อ้างอิง

## แหล่งข้อมูลอื่น
*รูปและข้อมูลปลาตะกาก 

ตะกาก
ตะกาก
ตะกาก
ตะกาก
ตะกาก
ตะกาก
ประสาท พงษ์ศิวาภัย

**นายกองเอก ประสาท พงษ์ศิวาภัย** (เกิด 18 กันยายน พ.ศ. 2489) ประธานกรรมการ สำนักงานคณะกรรมการป้องกันและปราบปรามการทุจริตในภาครัฐ กรรมการ คณะกรรมการป้องกันและปราบปรามการทุจริตแห่งชาติ (ป.ป.ช.) คู่สมรส นางวารุณี พงษ์ศิวาภัย

นายประสาท จบการศึกษาจาก คณะนิติศาสตร์ มหาวิทยาลัยธรรมศาสตร์ เมื่อ พ.ศ. 2512 และคณะรัฐศาสตร์ มหาวิทยาลัยธรรมศาสตร์ เมื่อ พ.ศ. 2517 ปริญญาโท สถาบันบัณฑิตพัฒนบริหารศาสตร์ พ.ศ. 2536  และอบรมที่วิทยาลัยป้องกันราชอาณาจักร รุ่นที่ 41 ปี พ.ศ. 2542 

นายประสาท รับราชการกระทรวงมหาดไทย เคยดำรงตำแหน่ง ผู้ว่าราชการจังหวัดนครปฐม, จังหวัดกาญจนบุรี และจังหวัดพิจิตร รองอธิบดีกรมการปกครอง  รองอธิบดีกรมการพัฒนาชุมชน  และผู้ช่วยปลัดกระทรวงมหาดไทย 

ในวันที่ 30 มิถุนายน พ.ศ. 2540 ได้รับพระราชทานโปรดเกล้ายศ กองอาสารักษาดินแดน เป็น นายกองเอก

ก่อนหน้านี้ นายประสาท พงษ์ศิวาภัย  ลงสมัครคัดเลือก เป็น ป.ป.ช. และคาดหวังว่าจะได้รับการคัดเลือกจากที่ประชุมวุฒิสภา ต่อมาได้รับแต่งตั้งจากคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข เป็นกรรมการ ป.ป.ช. ในปี พ.ศ. 2549

## เครื่องราชอิสริยาภรณ์

## อ้างอิง
 

หมวดหมู่:ข้าราชการพลเรือนชาวไทย
หมวดหมู่:คณะกรรมการป้องกันและปราบปรามการทุจริตแห่งชาติ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลที่ยังมีชีวิตอยู่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ว่าราชการจังหวัดนครปฐม
หมวดหมู่:ผู้ว่าราชการจังหวัดกาญจนบุรี
หมวดหมู่:ผู้ว่าราชการจังหวัดพิจิตร
ภักดี โพธิศิริ

ศาสตราจารย์ (พิเศษ) เภสัชกร **ภักดี โพธิศิริ** (เกิด 18 มิถุนายน พ.ศ. 2490) เป็นประธานกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ
กรรมการผู้ทรงคุณวุฒิในคณะกรรมการอาหาร กรรมการในคณะกรรมการจัดทำยุทธศาสตร์ด้านการปรับสมดุลและพัฒนาระบบการบริหารจัดการภาครัฐ กรรมการผู้ทรงคุณวุฒิด้านการบริหารในคณะกรรมการบริหารศูนย์ความเป็นเลิศด้านชีววิทยาศาสตร์อดีตกรรมการ คณะกรรมการป้องกันและปราบปรามการทุจริตแห่งชาติและอดีตเลขาธิการคณะกรรมการอาหารและยา (อย.) กระทรวงสาธารณสุข อดีตอธิบดีกรมอนามัย อดีตอธิบดีกรมวิทยาศาสตร์การแพทย์ อดีตรองปลัดกระทรวงสาธารณสุข เคยดำรงตำแหน่งรองประธานกรรมการบริหารสถาบัน IACA(Vienna) เคยดำรงตำแหน่งประธานคณะกรรมการ FAO/WHO CODEX ALIMENTARIUS COMMISSION

## การศึกษา
ศาสตราจารย์(พิเศษ) ด๊อกเตอร์ เภสัชกร ภักดี โพธิศิริ หรือที่รู้จักกันในนาม เภสัชกร ศาสตราจารย์(พิเศษ) ดร.ภักดี โพธิศิริ จบการศึกษาจาก โรงเรียนสวนกุหลาบวิทยาลัย โรงเรียนเตรียมอุดมศึกษา คณะเภสัชศาสตร์ มหาวิทยาลัยแพทยศาสตร์ เมื่อ พ.ศ. 2510(ต่อมาเปลี่ยนเป็นคณะเภสัชศาสตร์ จุฬาลงกรมหาวิทยาลัย) แล้วไปศึกษาต่อที่มหาวิทยาลัยวิสคอนซิน สหรัฐอเมริกา จบปริญญาโท พ.ศ. 2515 และปริญญาเอก(สาขาเคมีฟิสิกส์) พ.ศ. 2517  และศึกษาเพิ่มเติม นิติศาสตร์บัณฑิต มหาวิทยาลัยรามคำแหง ปี พ.ศ. 2527  และ สาธารณสุขศาสตร์ดุษฏีบัณฑิต มหาวิทยาลัยมหิดล และได้รับเภสัชศาสตร์ดุษฏีบัณฑิตกิติมศักดิ์ จากจุฬาลงกรมหาวิทยาลัย

## การทำงาน
ภักดี รับราชการกระทรวงสาธารณสุข เคยดำรงตำแหน่ง ผู้ตรวจราชการกระทรวงสาธารณสุข เลขาธิการคณะกรรมการอาหารและยา รองปลัดกระทรวงสาธารณสุข อธิบดีกรมวิทยาศาสตร์การแพทย์ อธิบดีกรมอนามัย 

ตำแหน่งสุดท้ายคือ  เลขาธิการคณะกรรมการอาหารและยา สำนักงานคณะกรรมการอาหารและยา กระทรวงสาธารณสุข ตั้งแต่ เดือนตุลาคม 2547 ถึง กันยายน 2549 ก่อนหน้านี้ภักดีลงสมัครคัดเลือก เป็น ป.ป.ช. และคาดหวังว่าจะได้รับการคัดเลือกจากที่ประชุมวุฒิสภา ก่อนจะได้รับการแต่งตั้งตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 ลงวันที่ 22 กันยายน 2549 ดำรงตำแหน่งกรรมการ ป.ป.ช. จนถึง พ.ศ. 2558 ต่อมาได้รับแต่งตั้งให้เป็นประธานกรรมการปฏิรูปประเทศด้านการป้องกันปราบปรามการทุจริตและประพฤติมิชอบ ตั้งแต่เมษายน 2562 ถึง มิถุนายน 2565

## เครื่องราชอิสริยาภรณ์

## อ้างอิง

หมวดหมู่:คณะกรรมการป้องกันและปราบปรามการทุจริตแห่งชาติ
หมวดหมู่:ศาสตราจารย์พิเศษ
หมวดหมู่:บุคคลจากคณะเภสัชศาสตร์ จุฬาลงกรณ์มหาวิทยาลัย
หมวดหมู่:ข้าราชการพลเรือนชาวไทย
หมวดหมู่:เภสัชกรชาวไทย
หมวดหมู่:บุคคลที่ยังมีชีวิตอยู่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
คริสตี้ ฮุ่ย

**คริสตี้ ฮุ่ย** หรือชื่อเต็ม **คริสตี้ ชุก ฮุ่ย** () เป็นนักสร้างการ์ตูนชาวจีน ที่มาทำงานในสหรัฐอเมริกา เป็นผู้สร้างการ์ตูนเรื่อง เส้าหลิน สุดยอดพลังแห่งเพลงมวย คริสตี้ ฮุ่ย จบการศึกษาจากมหาวิทยาลัยฮ่องกง (University of Hong Kong) ปัจจุบันอาศัยอยู่ที่รัฐแคลิฟอร์เนีย สหรัฐอเมริกา

หมวดหมู่:นักสร้างการ์ตูน
หมวดหมู่:ชาวอเมริกันเชื้อสายจีน
สมลักษณ์ จัดกระบวนพล

**สมลักษณ์ จัดกระบวนพล** อดีตกรรมการป้องกันและปราบปรามการทุจริตแห่งชาติ อดีตผู้พิพากษาอาวุโสศาลจังหวัดนนทบุรีแผนกคดีเยาวชนและครอบครัว

## ประวัติ
สมลักษณ์เกิดเมื่อวันที่ 13 พฤษภาคม พ.ศ. 2483 จบการศึกษาจากคณะนิติศาสตร์ มหาวิทยาลัยธรรมศาสตร์ จากนั้นได้รับราชการตุลาการ ภายหลังจากเกษียณอายุราชการเมื่อ พ.ศ. 2543 ได้รับตำแหน่งผู้พิพากษาอาวุโสศาลจังหวัดนนทบุรี แผนกคดีเยาวชนและครอบครัว ก่อนหน้านี้สมลักษณ์ได้รับการเสนอชื่อเป็น 1 ใน 84 ผู้ได้รับการพิจารณาจากที่ประชุมใหญ่ศาลฎีกา ให้ดำรงตำแหน่งกรรมการการเลือกตั้ง แต่ไม่ได้รับเลือก ก่อนจะได้รับแต่งตั้งตามประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 19 ลงวันที่ 22 กันยายน พ.ศ. 2549 เป็นคณะกรรมการ ป.ป.ช.

สมลักษณ์ ถึงแก่อนิจกรรมเมื่อวันที่ 8 กันยายน พ.ศ. 2566 สิริอายุได้ 83 ปี

## เครื่องราชอิสริยาภรณ์

## อ้างอิง

หมวดหมู่:ข้าราชการฝ่ายตุลาการชาวไทย
หมวดหมู่:คณะกรรมการป้องกันและปราบปรามการทุจริตแห่งชาติ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
วิชัย วิวิตเสวี

**วิชัย วิวิตเสวี** (เกิด 6 พฤศจิกายน พ.ศ. 2488) กรรมการป้องกันและปราบปรามการทุจริตแห่งชาติ (ป.ป.ช.) อดีตผู้พิพากษาหัวหน้าคณะในศาลฎีกา และกรรมการตุลาการ (กต.)

วิชัย จบคณะนิติศาสตร์ มหาวิทยาลัยธรรมศาสตร์ และเนติบัณฑิตไทย  จบปริญญาโทด้านกฎหมาย จากมหาวิทยาลัยฮาร์วาร์ด สหรัฐอเมริกา  จากนั้นเข้ารับราชการตุลาการ  เคยดำรงตำแหน่งสำคัญ เช่น ผู้พิพากษาหัวหน้าศาลจังหวัดเลย ผู้พิพากษาหัวหน้าศาลจังหวัดขอนแก่น อธิบดีผู้พิพากษาศาลภาค 5 และภาค 1 ผู้พิพากษาศาลฎีกา  

ตำแหน่งสุดท้าย คือ ผู้พิพากษาหัวหน้าคณะในศาลฎีกา และยังเป็นกรรมการตุลาการ (กต.)  ก่อนจะได้รับแต่งตั้งตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 ลงวันที่ 22 กันยายน 2549

## เครื่องราชอิสริยาภรณ์

## อ้างอิง

หมวดหมู่:คณะกรรมการป้องกันและปราบปรามการทุจริตแห่งชาติ
หมวดหมู่:ข้าราชการฝ่ายตุลาการชาวไทย
หมวดหมู่:ผู้พิพากษาไทย
หมวดหมู่:สามัญสมาชิกเนติบัณฑิตยสภา
หมวดหมู่:บุคคลที่ยังมีชีวิตอยู่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ฟอสเฟต

ในทางเคมี **ฟอสเฟต** () เป็นแอนไอออน เกลือ หมู่ฟังก์ชัน หรือเอสเทอร์ที่ได้รับมาจากกรดฟอสฟอริก โดยทั่วไปแล้วหมายถึง**ออร์โธฟอสเฟต** สารสังเคราะห์ของกรดออร์โธฟอสฟอริก 

**ฟอสเฟต** หรือ **ออร์โธฟอสเฟต** ion  ได้รับมาจากกรดฟอสฟอริกโดยการกำจัดโปรตอนสามตัว  การกำจัดหนึ่งหรือสองโปรตอนจะได้ออกมาเป็น**ไดไฮโดรเจนฟอสเฟต** ion  และ **ไฮโดรเจนฟอสเฟต** ion  ion, ตามลำดับ ชื่อเหล่านี้ยังถูกใช้สำหรับเกลือของแอนไอออน เช่น แอมโมเนียม ไดไฮโดรเจน ฟอสเฟต และไตรโซเดียม ฟอสเฟต


ไฟล์:3-phosphoric-acid-3D-balls.png|
ไฟล์:2-dihydrogenphosphate-3D-balls.png|
ไฟล์:1-hydrogenphosphate-3D-balls.png|
ไฟล์:0-phosphate-3D-balls.png|
ในทางเคมีอินทรีย์ **ฟอสเฟต** หรือ **ออร์โธฟอสเฟต** เป็นออร์กาโนฟอสเฟต เป็นเอสเทอร์ของกรดออร์โธฟอสฟอริกในรูปแบบของ  ซึ่งไฮโดเจนอะตอมหนึ่งหรือมากกว่าจะถูกแทนที่โดยกลุ่มอินทรีย์ ตัวอย่างคือ ไตรเมทิลฟอสเฟต .  คำนี้ยังถูกเรียกว่า กลุ่มฟังก์ชันไตรเวเลนซ์  ในเอสเทอร์ดังกล่าว

ออร์โธฟอสเฟตมีความสำคัญอย่างยิ่งในหมู่ฟอสเฟตหลายชนิด เนื่องจากมีบทบาทสำคัญในชีวเคมี ชีวธรณีเคมี นิเวศวิทยา และความสำคัญทางเศรษฐกิจต่อเกษตรกรรมและอุตสาหกรรม นอกจากนี้การเพิ่มหรือการกำจัดกลุ่มฟอสเฟต(ฟอสฟอรีเลชันและดีฟอสโฟรีเลชัน) เป็นขั้นตอนที่สำคัญในเมแทบอลิซึมของเซลล์

ออร์โธฟอสเฟตสามารถควบแน่นเพื่อสร้างไพโรฟอสเฟต

## แหล่งฟอสเฟต

ในไทย สามารถแบ่งแหล่งกำเนิดฟอสเฟตได้ 3 ประเภท ดังนี้

1.แบบกัวโน - เกิดจากการสะสมของมูลสัตว์ปีก พบเห็นได้หลายที่ เช่น เขตคลองวาฬ, ประจวบคีรีขันธ์ ฯลฯ

2.แบบอะลูมิเนียมฟอสเฟต - เกิดจากการสะสมตัวของฟอสฟอรัสในชั้นหินทราย พบเห็นได้ที่ ร้อยเอ็ด

3.แบบหินชั้น - เกิดจากฟอสฟอรัสแทรกอยู่ใน หินดินดาน พบเห็นได้ที่ เชียงใหม่

## ฟอสเฟตในอาหาร
สารประกอบฟอสเฟตเป็นสารที่นิยมใช้ในอุตสาหกรรมอาหารหลายๆชนิดเช่น อุตสาหกรรมเนื้อสัตว์ อุตสาหกรรมการผลิตนม ผลิตภัณฑ์อาหารแช่แข็ง และผลิตภัณฑ์เบเกอรี่    โดยการผลิตสารประกอบฟอสเฟตนั้นสามารถผลิตได้จากกระดูกสัตว์ หินฟอสเฟต หรือปฏิกิริยาระหว่างไอออนของโลหะกับกรดฟอสฟอริก ซึ่งสารประกอบฟอสเฟตนั้นได้รับการรับรองในเป็นส่วนประกอบของอาหารที่ปลอดภัย(GRAS; Generally Recognized as Safe) จากประเทศสหรัฐอเมริกา โดยในประเทศไทยตามประการของกระทรวงสาธารณสุข (2547) นั้นได้มีการกำหนดปริมาณของสารประกอบฟอสเฟตสูงสุดที่สามารถใส่ในผลิตภัณฑ์เนื้อหมัก เช่น ไส้กรอก กุนเชียง แฮม และขาหมูรมควันไว้ที่ 3000 มิลลิกรัม ต่อผลิตภัณฑ์ 1กิโลกรัม โดยวัตถุประสงค์ของการใส่สารประกอบฟอสเฟตในผลิตภัณฑ์เนื้อสัตว์ เพื่อ

	1. ทำสีของผลิตภัณฑ์เนื้อสัตว์ให้มีความคงตัว 

	2. เพิ่มความสามารถในการอุ้มน้ำของเนื้อสัตว์ เพื่อให้ผลิตภัณฑ์เนื้อสัตว์ที่ได้นั้นมี     รสสัมผัสที่นุ่มและมีความชุ่มฉ่ำมากขึ้น

	3. ป้องกันการเกิดกลิ่นและรสชาติที่น่ารับประทาน โดยสารประกอบฟอสเฟตนั้นจะมีฤทธิ์ในการช่วยกันการหืนของอาหาร

	4. ยับยั้งการเจริญของเชื้อจุลินทรีย์ในผลิตภัณฑ์เนื้อสัตว์

	5. ลดปริมาณของโซเดียมคลอไรด์ที่ใช้ในกระบวนการแปรรูป

หมวดหมู่:ธรณีวิทยา
หมวดหมู่:ฟอสเฟต
อนุโมทนา

**อนุโมทนา** แปลว่า *ความยินดีตาม, ความพลอยยินดี* หมายถึงการแสดงความชื่นชมยินดีในบุญหรือความดีที่ผู้อื่นทำ

**อนุโมทนา** อาจทำได้ด้วยการพูด เขียนหนังสือ หรือแสดงกิริยาก็ได้ เช่นเมื่อได้ยินเสียงย่ำฆ้องกลองที่วัดในตอนเย็น แสดงว่าพระท่านทำวัตรเย็นจบ ก็ยกมือขึ้นประนมไหว้เปล่งวาจาว่าสาธุ เป็นการอนุโมทนาต่อพระสงฆ์ที่วัด หรือมีใครทำบุญแล้วมาบอกให้ทราบ ทราบแล้วยกมือขึ้นสาธุ เป็นการอนุโมทนาบุญของเขาด้วย

เรียกการพูดแสดงความยินดีในความดีของผู้อื่นว่า **[[อนุโมทนากถา]]** (ดูสัมโมทนียกถาประกอบ)

เรียกหนังสือรับรองการบริจาคที่วัดออกให้แก่ผู้บริจาคทรัพย์ทำบุญว่า **อนุโมทนาบัตร** หรือ **ใบอนุโมทนา**

เรียกบุญที่เกิดจากการอนุโมทนาตามตัวอย่างข้างต้นว่า **อนุโมทนามัยบุญ**

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสาราม กรุงเทพฯ พ.ศ. 2548

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
ทหารเสือ

thumb|ภาพวาดทหารเสือในฝรั่งเศส ปี ค.ศ. 1672

**ทหารเสือ** ( ) เป็นลักษณะทหารที่พกปืนคาบศิลา (musket) ทหารเสือมีบทบาทสำคัญถูกกล่าวถึงในยุคโมเดิร์นช่วงแรก โดยเฉพาะอย่างยิ่งในยุโรป

ทหารเสือเข้ามามีบทบาทในฝรั่งเศสและสเปนอย่างมากจนกระทั่ง ค.ศ. 1580-1600 ทั้งยุโรปก็หมดยุคอัศวินไป ทหารเสือมีส่วนสำคัญในการปฏิวัติฝรั่งเศส และในปี ค.ศ. 1844 อาแล็กซ็องดร์ ดูว์มา นักเขียนชาวฝรั่งเศสก็ได้ยกย่องเกียรติยศคุณงามความดีเหล่าทหารเสือด้วยการสร้างวรรณกรรมเรื่อง *[[สามทหารเสือ]]* (The Three Musketeer)

หมวดหมู่:ทหาร